*Tieslietu padomes sekretariāts*

*Pēc izskatīšanas Tieslietu padomes 2020. gada 9. marta sēdē*

**Priekšlikumi grozījumiem Valsts civildienesta likumā**

|  |  |  |  |
| --- | --- | --- | --- |
| **Spēkā esošā redakcija** |  | **Likumprojekts****(Nr.552/Lp13)** | **Tieslietu padomes** **viedoklis** |
|  |  | Izdarīt Valsts civildienesta likumā (Latvijas Republikas Saeimas un Ministru Kabineta Ziņotājs, 2000, 19. nr.; 2001, 9. nr.; 2002, 14., 23. nr.; 2003, 12. nr.; 2005, 10. nr.; 2006, 20., 24. nr.; 2007, 13. nr.; 2008, 24. nr.; 2009, 2. nr.; Latvijas Vēstnesis, 2009, 196. nr.; 2010, 40., 174. nr.; 2014, 113. nr.; 2015, 68. nr.; 2016, 241. nr.; 2017, 64. nr.; 2018, 132. nr.) šādus grozījumus |  |
| **3.pants. Ierēdnis**(1) Ierēdnis ir persona, kas tiešās valsts pārvaldes iestādē (turpmāk — iestāde) veido nozares politiku vai attīstības stratēģiju, koordinē nozares darbību, sadala vai kontrolē finanšu resursus, izstrādā normatīvos aktus vai kontrolē to ievērošanu, sagatavo vai izdod administratīvos aktus, sagatavo vai pieņem citus ar indivīda tiesībām saistītus lēmumus.(2) Ierēdnis specializētajā valsts civildienestā ir persona, kas šā panta pirmajā daļā minētās funkcijas veic diplomātiskajā un konsulārajā dienestā, Valsts ieņēmumu dienestā.(3) Ministru prezidents, ministrs, īpašu uzdevumu ministrs, Ministru prezidenta biedrs (turpmāk — ministrs), valsts ministrs, minēto amatpersonu biroju darbinieki (palīgi, padomnieki, preses sekretārs), kā arī parlamentārais sekretārs nav ierēdņi.(4) Valsts interesēs ierēdņa amatā uz noteiktu laiku var iecelt profesionālā dienesta karavīru. Profesionālā dienesta karavīrs, kas ieņem ierēdņa amatu, nav ierēdnis, bet uz viņu attiecas šā likuma [11.panta](https://likumi.lv/ta/id/10944#p11) pirmā daļa, IV un V nodaļa, [22.panta](https://likumi.lv/ta/id/10944#p22) 2., 3. un 4.punkts, [23.](https://likumi.lv/ta/id/10944#p23) pants, [35.](https://likumi.lv/ta/id/10944#p35), [38.](https://likumi.lv/ta/id/10944#p38)un [42.pants](https://likumi.lv/ta/id/10944#p42). Ierēdņu amatus, kurus var ieņemt profesionālā dienesta karavīri, ierēdņa amata pienākumu izpildes kārtību, disciplinārsodīšanas kārtību un Militārā dienesta likumā profesionālā dienesta karavīram noteikto pabalstu, piemaksu un kompensāciju izmaksas kārtību nosaka Ministru kabinets.(5) Valsts interesēs ierēdņa amatā Iekšlietu ministrijā, Tieslietu ministrijā vai Ārlietu ministrijā (diplomātiskajās un konsulārajās pārstāvniecībās ārvalstīs) uz noteiktu laiku, bet ne ilgāk kā uz pieciem gadiem var iecelt Iekšlietu ministrijas sistēmas iestādes vai Ieslodzījuma vietu pārvaldes amatpersonu ar speciālo dienesta pakāpi. Iekšlietu ministrijas sistēmas iestādes vai Ieslodzījuma vietu pārvaldes amatpersona ar speciālo dienesta pakāpi, kura ieņem ierēdņa amatu, nav ierēdnis, bet uz šo amatpersonu attiecas šā likuma [11.panta](https://likumi.lv/ta/id/10944#p11) pirmā daļa, IV un V nodaļa, [22.panta](https://likumi.lv/ta/id/10944#p22) 2., 3. un 4.punkts, [35.](https://likumi.lv/ta/id/10944#p35), [38.](https://likumi.lv/ta/id/10944#p38)un [42.pants](https://likumi.lv/ta/id/10944#p42). Ierēdņa amata izpildes, izdienas aprēķināšanas un disciplinārsodīšanas kārtību nosaka Ministru kabinets. | **1.** | Papildināt 3. pantu ar sesto daļu šādā redakcijā: "(6) Valsts interesēs Satversmes tiesas tiesnesi gada laikā pēc pilnvaru termiņa izbeigšanās, neizsludinot atklātu pretendentu konkursu, var iecelt vakantā ierēdņa amatā, ja persona atbilst amatam izvirzītajām prasībām."  | **Atbalstīt** |
| **34.pants. Tiesības ieņemt līdzvērtīgu ierēdņa amatu**(1) Ja tas paredzēts likumā, ierēdnim, kurš atbrīvots no ierēdņa amata sakarā ar ievēlēšanu amatā valsts vai pašvaldību iestādē, pēc pilnvaru termiņa izbeigšanās iestāde nodrošina tiesības ieņemt līdzvērtīgu ierēdņa amatu.(2) Ja valsts civildienesta attiecības ar ierēdni izbeidz, pamatojoties uz šā likuma [41.panta](https://likumi.lv/ta/id/10944#p41) 1.punkta “n” apakšpunktu, tad viena gada laikā pēc nodarbinātības attiecību izbeigšanas attiecīgajā organizācijā vai šādas organizācijas dalībvalsts institūcijā, iestādei, neizsludinot atklātu pretendentu konkursu, ir tiesības viņam nodrošināt iepriekšējo vai līdzvērtīgu amatu, ja ir vakants amats un persona atbilst noteiktām prasībām. Papildus minētajam ierēdņa ieskaitīšanu Ārlietu ministrijas rīcībā vai Ārlietu ministrijas pārziņā nosaka Diplomātiskā un konsulārā dienesta likums. *(Ar grozījumiem, kas izdarīti ar*[*24.05.2007.*](https://likumi.lv/ta/id/158614-grozijumi-valsts-civildienesta-likuma)*,*[*14.11.2008.*](https://likumi.lv/ta/id/184439-grozijumi-valsts-civildienesta-likuma)*,*[*25.02.2010.*](https://likumi.lv/ta/id/206366-grozijumi-valsts-civildienesta-likuma)*un*[*14.10.2010*](https://likumi.lv/ta/id/220513-grozijumi-valsts-civildienesta-likuma)*. likumu, kas stājas spēkā*[*01.12.2010.*](https://likumi.lv/ta/id/10944-valsts-civildienesta-likums/redakcijas-datums/2010/12/01)*)* | **2.** | Papildināt 34. panta pirmo daļu pēc vārdiem ”pašvaldību iestādē” ar vārdiem ”vai apstiprināšanu Satversmes tiesas tiesneša amatā”.  | **Atbalstīt** |
| 41.pants. Valsts civildienesta attiecību izbeigšanās(1) Valsts civildienesta attiecības izbeidzas: 1) ja ierēdnis ar iestādes vadītāja, iestādes vadītājs ar ministra, bet Valsts kancelejas direktors un Pārresoru koordinācijas centra vadītājs ar Ministru prezidenta lēmumu tiek atbrīvots no ierēdņa amata:a) pēc paša vēlēšanās,b) sakarā ar termiņa izbeigšanos,c) sakarā ar pārbaudes neizturēšanu,d) sakarā ar neatbilstību ieņemamam amatam (attiecībā uz iestādes vadītāju — ievērojot 14.panta trešās daļas noteikumus),e) sakarā ar neatbilstību ierēdņa obligātajām prasībām,f) sasniedzot valsts noteikto pensijas vecumu, izņemot šā panta otrajā daļā minēto gadījumu,g) sakarā ar iestādes vai ierēdņa amata likvidāciju vai ierēdņu skaita samazināšanu,h) sakarā ar to, ka viņš pārejošas darbnespējas dēļ nav pildījis amata pienākumus ilgāk par četriem mēnešiem pēc kārtas vai ilgāk par sešiem mēnešiem viena gada periodā, ja darbnespēja bijusi ar pārtraukumiem, šajā laikā neieskaitot grūtniecības un dzemdību atvaļinājumu, kā arī darbnespējas laiku, ja darbnespējas iemesls ir grūtniecība, nelaimes gadījums darbā vai arodslimība,i) atbrīvošanu no ierēdņa amata piemērojot kā disciplinārsodu,j) sakarā ar ievēlēšanu amatā valsts vai pašvaldības iestādē,k) (izslēgts ar [24.05.2007](https://likumi.lv/ta/id/158614-grozijumi-valsts-civildienesta-likuma). likumu),l) sakarā ar tiesas spriedumu krimināllietā,m) sakarā ar to, ka nespēj veikt amata pienākumus veselības stāvokļa dēļ, un to apliecina ārsta atzinums;n) pēc paša vēlēšanās sakarā ar to, ka pilda darba pienākumus starptautiskajā organizācijā, kuras dalībvalsts ir Latvijas Republika vai ar kuru sadarbojas Latvijas Republika, vai šādas organizācijas dalībvalsts institūcijā;2) sakarā ar ierēdņa nāvi;3) pamatojoties uz savstarpēju vienošanos, kuru apliecina ar rakstveida piekrišanu.(2) Ja ierēdnis ir sasniedzis valsts noteikto pensijas vecumu, iestādes vadītājs vai ministrs ir tiesīgs pieņemt pamatotu lēmumu par ierēdņa atstāšanu amatā uz noteiktu laiku, bet ne ilgāk kā uz diviem gadiem. Šo termiņu var pagarināt. (Ar grozījumiem, kas izdarīti ar [14.09.2006.](https://likumi.lv/ta/id/144413-grozijumi-valsts-civildienesta-likuma), [24.05.2007.](https://likumi.lv/ta/id/158614-grozijumi-valsts-civildienesta-likuma), [25.02.2010.](https://likumi.lv/ta/id/206366-grozijumi-valsts-civildienesta-likuma), [14.10.2010.](https://likumi.lv/ta/id/220513-grozijumi-valsts-civildienesta-likuma), [29.05.2014.](https://likumi.lv/ta/id/266814-grozijumi-valsts-civildienesta-likuma) un [21.06.2018](https://likumi.lv/ta/id/300112-grozijumi-valsts-civildienesta-likuma). likumu, kas stājas spēkā [01.01.2019.](https://likumi.lv/ta/id/10944-valsts-civildienesta-likums/redakcijas-datums/2019/01/01) Sk. Pārejas noteikumu 21. punktu) | **3.** | Papildināt 41. panta pirmās daļas 1. punkta "j" apakšpunktu pēc vārdiem "pašvaldības iestādē" ar vārdiem "vai apstiprināšanu Satversmes tiesas tiesneša amatā" | **Atbalstīt** |